open-index/open-wikipedia-markdown huggingface dataset:
கபிலரகவல்

**கபிலரகவல்** அல்லது **கபிலர் அகவல்** கபிலரால் கூறப்படுவது போல எழுதப்பட்ட ஒரு தமிழ் நூல். 
இது. இந்நூலில் சாதி அமைப்புக்கு எதிரான கருத்துகள் உள்ளன. பதினைந்தாம் நூற்றாண்டு காலகட்டத்தைச் சேர்ந்த இந்நூலில் 138 அடிகள் உள்ளன. இதை எழுதியவர் *கபிலதேவ நாயனார்*.

பகவன் என்ற உயர்குல முனிவன் ஒருவனுக்கும், ஆதி எனும் தாழ்ந்த குலப் பெண் ஒருத்திக்கும் நால்வர் பெண்களும் மூவர் ஆண்களுமாக எழுவர் மக்களாகப் பிறந்தனர் எனவும், அவர்கள் முறையே ஊத்துக்காட்டில் வண்ணர் அகத்தில் உப்பையும், காவிரிப்பூம்பட்டினத்தில் சான்றார் வீட்டில் உறுவையும், பாணர் ஒருவர் வீட்டில் ஔவையாரும், மலைக்குறவர் வீட்டில் வள்ளியும், மயிலையில் பறையர் வீட்டில் வள்ளுவரும், வஞ்சியில் அதிகன் வீட்டில் அதியமானும், ஆரூரில் அந்தணர் ஒருவர் வீட்டில் கபிலரும் என வளர்ந்தனர் எனவும் கபிலகரவல் கூறுகின்றது. இது கற்பனைக் கதை என அறிஞர்கள் கருதுகின்றனர். கடவுளுக்கு சாதி வேற்றுமை இல்லை, அறிஞர்களுக்கும், சான்றோருக்கும் சாதி இல்லை என்று கூறுகிறது.

; சில வரிகள்

குலமும் ஒன்றே குடியும் ஒன்றே
இறப்பும் ஒன்றே பிறப்பும் ஒன்றே
வழிபடுதெய்வமு மொன்றேயாதலால்
முன்னோருரைத்த மொழிதவறாமல்	
எந்நாளாயினும் இரப்பவர்க் கிட்டுப்
புலையுங் கொலையுங் களவுந்தவிர்ந்து
நிலைபெற அறத்தில் நிற்பதை யறிந்து
ஆணும்பெண்ணும் அல்லதை யுணர்ந்து
பேணியுரைப்பது பிழையெனப் படாது	
சிறப்புஞ்சீலமும் அல்லது
பிறப்பு நலந்தருமோ பேதையீரே.


## மேற்கோள்கள்
*தமிழ் இணையக் கல்விக்கழகப் பாடம்
*வரலாறு.காம் கட்டுரை

## வெளி இணைப்புகள்
*மதுரைத் திட்டத்தில் கபிலரகவல்
பகுப்பு:சிற்றிலக்கியங்கள்
பகுப்பு:15 ஆம் நூற்றாண்டுத் தமிழ் நூல்கள்
வேட்டை (திரைப்படம்)

**வேட்டை** 2012 ஆம் ஆண்டு வெளிவந்த அதிரடித் தமிழ்த் திரைப்படம். லிங்குசாமியால் எழுதி இயக்கப்பட்டது. இத்திரைப்படத்தில் ஆர்யா, மாதவன், சமீரா ரெட்டி, அமலா பால் ஆகியோர் முக்கியமான கதாபாத்திரங்களில் நடித்துள்ளனர். தம்பி ராமையா மற்றும் நாசர் ஆகியோரும் இந்த படத்தில் நடித்துள்ளனர். யுவன் ஷங்கர் ராஜா இத்திரைப்படத்திற்கு இசையமைத்துள்ளார். மேலும் இத்திரைப்படம் நிரவ் ஷாவால் ஒளிப்பதிவு செய்யப்பட்டு அந்தோனியால் படத்தொகுப்பு செய்யப்பட்டது.

## நடிகர்கள்
* ஆர்யா - குருமூர்த்தி 
* மாதவன் - திருமூர்த்தி 
* சமீரா ரெட்டி - வசந்தி 
* அமலா பால் - ஜெயந்தி 
* அஷ்டோஷ் ராணா - அண்ணாச்சி 
* நாசர் - டிஜிபி
* தம்பி ராமையா - காவலர் 
* ஸ்ரீஜித் ரவி - சுருளை 
* நாகேந்திர பாபு - குருமூர்த்தி, திருமூர்த்தியின் அப்பா 
* முத்துக்குமார் 
* ராஜீவ் ரவீந்திரநாதன் - கௌதம் 
* சண்முகராஜன் - குலசேகர பாண்டியன் 
* லிங்குசாமி - சிறப்புத் தோற்றம் 
* ராஜூ சுந்தரம் - சிறப்புத் தோற்றம்

## மேற்கோள்கள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:மாதவன் நடித்த தமிழ்த் திரைப்படங்கள்
பகுப்பு:அமலா பால் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
வெள்ளாடு

**வெள்ளாடு** என்பது ஒரு வளர்ப்பின ஆடு ஆகும். இந்தியாவில் மட்டும் 19 இனங்கள் காணப்படுகின்றன. அவற்றில் தமிழ்நாட்டில் கன்னி ஆடு, கொடி ஆடு, சேலம் கருப்பு ஆகிய இனங்கள் உள்ளன. பாலுக்காகவும், இறைச்சிக்காகவும் இது வளர்க்கப்படுகிறது. 

ஆப்பிரிக்கா மொரோக்கோ நாட்டில் மரத்தில் ஏறி மேயும் வெள்ளாடுகளும் உள்ளன.

## வெள்ளாடு வளர்ப்பு
வெள்ளாடு தழைகளை மேயும். குருபாடு புல்லை மேயும். துரு, துருவை என்றெல்லாம் சங்க இலக்கியங்களில் குறிப்பிடப்படும் மயிரடர்ந்த காட்டாடும் வளர்க்கப்படும் வீட்டு விலங்காக வளர்க்கப்படுகிறது. வெள்ளாட்டைக் கயிற்றில் கட்டிக்கொண்டு மேய்ப்பர். குரும்பாடும் செம்மறியாடும் மந்தை மந்தையாக மேய்க்கப்படும். பலவகையான இலை தழைகளை மேய்வதால் வெள்ளாட்டுப்பால் மருத்துவக் குணம் உள்ளது; குடற்புண்ணை ஆற்றும். மகாத்மா காந்தி வெள்ளாட்டுப் பாலை விரும்பி உண்டுவந்தார்.

## வெள்ளாட்டுத் தீவனம்
     
பொதுவாக வெள்ளாட்டுக்கான தீவனத்தை ஐந்து வகையாக பிரிக்கலாம்.
# அடர்தீவனம் -  குறைந்த அளவு நார்பொருட்களையும், அதிகஅளவு ஜீரணிக்க தக்க சத்துக்களையும் உள்ளடக்கியது.
# உலர்தீவனம் அல்லது பச்சை தீவனம்  - அதிகஅளவு நார்சத்து பொருட்களை உள்ளடக்கியதாகும்
# இணை உணவு - ஆடுகளின் உடல்நலத்தினை எப்போதும் ஒரே சீராக வைத்திருக்க உதவும்.
# தாதுஉப்பு கலவை - உடல் பரிணாம வளர்ச்சியில் பெரும் பங்காற்றுகிறது 
# வைட்டமின் கலவை - ஆடுகளுக்கு அவற்றின் வழக்கமான உணவிலேயே கிடைத்துவிடும் 

## உசாத்துணை

## வெளி இணைப்புகள்
* பயிர் வகைகளில் பாரம்பரிய தொழில்நுட்ப அறிவு

பகுப்பு:ஆடுகள்
சிவந்தி

**சிவந்தி** அல்லது **செவ்வந்தி** (*Chrysanthemum*) இருவித்திலைத் தாவர வகையைச் சேர்ந்த ஒரு பூக்கும் தாவரம். கண்ணியாகக் கட்டி மகளிர் தலையில் இதனைச் சூடிக்கொள்வர். சிவந்திப்பூ மாலை திருமணத்தின்போது அணிந்துகொள்ளப்படும். இதன் மலர் மணம் மிக்கது; தோட்டங்களில் சிவந்திப் பூவைப் பயிரிட்டு விற்பனை செய்கின்றனர். இந்தப் பூவானது வெள்ளை, மஞ்சள், சிவப்பு நிறங்களில் பூக்கும். இந்த நிறப் பூக்கள் தனித்தனிப் பயிர்வகை. ஆசியா மற்றும் வடமேற்கு ஐரோப்பாவைத் தாயகமாகக் கொண்டது.
செவ்வந்திப்பூவை சிவந்திப்பூ என்றும் அழைக்கின்றனர்.

## மேற்கோள்கள்

பகுப்பு:மலர்கள்
பகுப்பு:இருவித்திலைத் தாவரங்கள்
முளிமரம்

thumb|333px|right|முளிமரம்

**முளிமரம்** என்பது உலர்ந்த மரம். 

முல்லையும் குறிஞ்சியும் முறைமையில் திரிந்து பாலைநிலமாக மாறும் காலத்தில் மரங்கள் காய்ந்துபோகும். இதனை முளிமரம் எனச் சங்கப்பாடல் குறிப்பிடுகிறது. முளிமரத்தின் சுள்ளிகளை அடுப்பு எரிக்கப் பயன்படுத்துவர். பெரிய கட்டைகளை எரித்து இரவில் முற்றத்தில் வெளிச்சம் உண்டாக்கிக்கொண்டது பற்றிச் சங்கப்படல் குறிப்பிடுகிறது. 

## அடிக்குறிப்பு

பகுப்பு:சங்க இலக்கியம்
திகாரி

**திகாரி** (*Thihariya*, , **திஹாரிய**) என்பது இலங்கையின் கம்பகா மாவட்டத்தில் அமைந்திருக்கின்ற அழகியதொரு ஊராகும். கொழும்பு, கண்டி ஆகிய பெரு நகரங்களை இணைக்கும் ஏ1 சாலையை அண்டி அமைந்துள்ள இவ்வூர் மாவட்டத் தலைநகரான கம்பகாவில் இருந்து 9 கிலோ மீட்டர் தொலைவிலும், இலங்கையின் தலைநகரமான கொழும்பில் இருந்து 36 கிலோமீட்டர் தொலைவிலும் உள்ளது. முசுலிம் மக்களைப் பெரும்பான்மையாகக் கொண்ட இந்த ஊரில் ஏறத்தாழ 15,000 முசுலிம் மக்கள் வாழ்கின்றனர். 

கம்பகா மாவட்டத்தில் உள்ள மிகப் பழைய பள்ளிவாயில்களுள் ஒன்றான அல்-மஸ்ஜிதுல் ரவ்லா ஜும்மா பெரிய பள்ளிவாயில் உள்ளிட்ட பல பள்ளிவாயில்கள் இவ்வூரில் அமைந்துள்ளன. இது நகரத்து சூழலினதும் கிராமத்து சூழலினதும் பண்புகளைப் பெற்றிருக்கின்றது.

பகுப்பு: கம்பகா மாவட்டத்தில் உள்ள ஊர்களும் நகரங்களும்
சித்திர மடல்

**சித்திர மடல்**, மடல் என்னும் சிற்றிலக்கிய வகையைச் சேர்ந்த ஒரு தமிழ் நூல். இதனை இயற்றியவர் காளமேகப் புலவர்; காலம், 15ம் நூற்றாண்டு. இதில் 174 கண்ணிகளும், ஒரு காப்புச் செய்யுளும் உள்ளன. பிற்கால மடல் இலக்கியங்கள் போல பாட்டுடைத் தலைவனின் சிறப்பை விரித்துக் கூறாது இருப்பது இதன் தனிச்சிறப்பு. காதலில் ஏமாற்றம் உற்றவர் தம்மை வருத்திக்கொள்வதை விவரிக்கின்றது.

## மேற்கோள்கள்
*தமிழ் இலக்கிய வரலாறு - மு. வரதராசனார்
*தமிழ் இணையக் கல்விக் கழகப் பாடம்

பகுப்பு:மடல் (சிற்றிலக்கியம்)
பகுப்பு:15 ஆம் நூற்றாண்டுத் தமிழ் நூல்கள்
டேம்கர் அணை

**டேம்கர் அணை**(மராத்தி:टेमघर English:Temghar) மகாராட்டிரம் முள்ஷி நகருக்கு அருகே முடாஆற்றின் குறுக்கேவுள்ள அணையாகும்.

## சிறப்புகள்
இந்த அணை  உயரமும்  நீளமும் கொண்டதாகும். இதன் நீர் கொள்ளளவு  மற்றும் மொத்த கொள்ளளவு ஆகும்

## மேற்கோள்கள்

பகுப்பு:மகாராட்டிர அணைகள்
பகுப்பு:புனே மாவட்டத்திலுள்ள அணைகள்
வாரஸ்காவ் அணை

**வாரஸ்காவ் அணை**(மராத்தி:वारसगाव English:Varasgaon) இந்தியா மகாராட்டிரம் புனேவிற்கு அருகே மோசி ஆற்றின் குறுக்கேவுள்ள அணையாகும். **வீர் பாஜி பசல்கர் அணை** என்றும் அழைக்கப்படுகிறது. பான்ஷெத் அணையின் பக்கவாட்டில் புனேவிலிருந்து 20 கி.மீ. தொலைவில் உள்ளது. பருவக் காலங்களில் பச்சை வெளியுடன் நீரருவிகள் இருப்பதால் சுற்றுலா பயணிகளைக் கவர்கிறது. பான்ஷெத் அணையும் இந்த அணையையும் இரட்டை அணைகள் என்று அழைக்கப்படுகிறது. புனேவின் முக்கிய நீர் ஆதாரமாகவும் விளங்குகிறது.

## சிறப்புகள்
இந்த அணை  உயரமும்  நீளமும் கொண்டதாகும். இதன் நீர் கொள்ளளவு  மற்றும் மொத்த கொள்ளளவு ஆகும்

## மேற்கோள்கள்

பகுப்பு:மகாராட்டிர அணைகள்
டி. எஸ். இராமஸ்வாமி பிள்ளை

**டி. எஸ். இராமஸ்வாமி பிள்ளை** (ஆங்கிலம்:T. S. Ramaswami Pillai ) ஒரு தமிழக அரசியல்வாதி ஆவார்.

இவர் சென்னை மாநிலத்தின் சட்டமன்றத்திற்கு 1952 , 1954 மற்றும் 1957 ஆம் ஆண்டு தேர்தலில் கன்னியாகுமரி சட்டமன்றத் தொகுதியிலிருந்து  இந்திய தேசிய காங்கிரசு சார்பாகவும் , பிரஜா சோசலிஸ்ட் கட்சி  சார்பாகவும் மற்றும் தனித்தும் தேர்ந்தெடுக்கப்பட்டார்.

## மேற்கோள்கள்

பகுப்பு:1918 பிறப்புகள்
பகுப்பு:கன்னியாகுமரி மாவட்ட மக்கள்
பகுப்பு:2006 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திருவாங்கூர்-கொச்சி சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
முடா ஆறு

thumb | வலது | புனே மாநகராட்சிக்கு அருகில் முடா ஆறு**முடா ஆறு**(மராத்தி:मुठा English:Mutha) மேற்கு மகாராட்டிரத்தில் ஓடும் ஒரு ஆறுயாகும். மேற்குத் தொடர்ச்சி மலைகளில் உருவாகி கிழக்கு நோக்கிப் பாய்ந்து புனே நகரில் முளா ஆற்றோடு இணைகிறது. இந்த ஆற்றின் மீது  பான்ஷெத்  அணையும்  கடக்வாஸ்லா அணையும் கட்டப்பட்டு வேளாண்மைக்கும் குடிநீருக்கும் பயன்படுத்தப்படுகிறது. புனேவில் இந்த ஆறு, புனே நகரத்தில் பாயும் முளா ஆற்றுடன் கலந்து முளா-முடா ஆறு என்ற பெயருடன் பீமா ஆற்றுடன் இணைகிறது. 2000இல் டேம்கர் அணையும் இதன் மீது கட்டப்பட்டுள்ளது.

## முடா ஆற்றின் குறுக்கே கட்டப்பட்டுள்ள பாலங்கள்.
*வார்ஜே பாலம் (கட்ராஜ் -தேஹு புறவழிச்சாலை)
*சத்ரபதி ராஜாராம் பாலம் 
*மத்ரே பாலம்
*எஸ்.எம். ஜோஷி பாலம்
*யெஸ்வந்திராவ் சவான் பாலம்
*சாம்பாஜி பாலம்
*ஜீ பாலம்
*பிடே பாலம்
*ஷிண்டே பாலம்
*ஜெயந்த்ராவ் திலக் பாலம்
*டெங்கட் பாலம்
*இரயிவே சங்கம் பாலம்
*சங்கம் பாலம்

பகுப்பு:இந்திய ஆறுகள்
பகுப்பு:மகாராட்டிர ஆறுகள்
கொழுஞ்சி

**கொழுஞ்சிச்** (Wild indigo) செடியைக் கொழஞ்சிச் செடி என்றும் கூறுவர். இது பட்டாணி வகையைச் சார்ந்த ஒரு பூக்கும் தாவரமாகும்.

இது ஆணிவேர் கொண்ட ஒரு செடி. வறண்ட நிலத்தில் ஓரிரு தூறல்களைக் கொண்டே இது நன்கு வளரும். நன்செய் வயல்களில் மிதித்து இதனைத் தழை-உரமாகப் பயன்படுத்துவர். இந்தத் தழையுரம் போட்ட இடத்தில் நெற்பயிர் பிற தழையுரம் போட்ட இடத்தைவிட மிகச் செழிப்பாக வளரும். விளைச்சல் நன்றாக இருக்கும். இது இந்தியா மற்றும் இலங்கையில் பொதுவாக காணப்படுகிறது.

இதன் வேர் நாட்டு மருந்தாகப் பயன்படுத்தப்படும். செடியை வேரோடு பிடுங்கி நீரில் அலசிவிட்டு வேரை மென்று அதன் சாற்றை விழுங்கினால் வயிற்றிலுள்ள சூட்டுவலி ஐந்தாறு நிமிடங்களில் நீங்கும்.

## மேற்கோள்கள்

பகுப்பு:பூக்கும் தாவரங்கள்
கடக்வாஸ்லா அணை

**கடக்வாஸ்லா அணை**(மராத்தி:खडकवासला, English:Khadakwasla) இந்தியா மகாராட்டிரம் மாநிலம் புனே நகரத்திற்கு 20 கி.மீ. தொலைவில் உள்ள அணையாகும். புனேவின் நீர் ஆதாரங்களில் முக்கியமான ஒன்று. இதனருகே பல் மருத்துவ மையமும், கால்நடை மருத்துவமனையும், தேசிய பாதுகாப்பு அகாதமியும், மத்திய நீர் மற்றும் மின்சார ஆய்வு நிலையமும் (Central Water & Power Research Station) உள்ளது. சிறிது தொலைவில் சிங்க்காட் கோட்டையும், பான்ஷெத் மற்றும் வாரஸ்காவ் இரட்டை அணைகளும் உள்ளன. இவ்வணை முதன்முதலில் 1880ல் கட்டிமுடிக்கப்பட்டது. மயில் கூடம், குட்ஜே கிராமம், நீலகண்டேஸ்வரர் போன்ற சுற்றுலா தளங்கள் இருப்பதால் மழைக் காலங்களில் மக்கள் அதிகம் இங்கு வருகிறார்கள்.

## சிறப்புகள்
இந்த அணை  உயரமும்  நீளமும் கொண்டதாகும். இதன் நீர் கொள்ளளவு  மற்றும் மொத்த கொள்ளளவு ஆகும்
## இதனையும் காண்க
* தேசிய பாதுகாப்பு அகாதமி

## மேற்கோள்கள்

பகுப்பு:மகாராட்டிர அணைகள்
பகுப்பு:புனே மாவட்டம்
ஜில் ஜில் ஜிகர்தண்டா

**ஜில் ஜில் ஜிகர்தண்டா** என்பது தென்னிந்திய உணவு வகையாகும். இது மதுரைப் பகுதியிலிருந்து தோன்றிய குளிர்பானம் ஆகும். "ஜில் ஜில்" என்பது குளிர்ச்சியையும் "ஜிகர்தண்டா" என்பது குளிர்ந்த இதயம் என்றும் இந்தியில் பொருள்படும். மதுரைக் கடைத் தெருக்களில் புத்துணர்ச்சி பானமாக இன்றும் விற்கப்படுகிறது.

## தேவையானப் பொருட்கள்
* கடற்பாசி - 5 கிராம்
* பால் - 5 கிண்ணம்
* சர்க்கரை - 1 கிண்ணம்
* நன்னாரி சர்பத் - 1 கரண்டி
* பனிக்கூழ்(icecream) - 1 கிண்ணம்
* சவ்வரிசி - 1 சிறு கிண்ணம்

## செய்முறை
# பாலை நன்கு காய்ச்சி, வேண்டியளவு சர்க்கரை சேர்த்து ஆறவிட்டு, குளிர்சாதனப் பெட்டியில் வைத்து குளிர்ச்சியாக்கவும்.
# ஜவ்வரிசியை பாலில் வேகவைத்து பிறகு ஆறவிடவும்.
# நீரில் ஊறவிட்டு பலமடங்கு பெருக்கிக் கொள்ளவும். கடற்பாசியை கழுவி சுத்தம் செய்து குளிர்சாதனப் பெட்டியில் வைத்து கூழ்ம நிலைக்குக் கொண்டுவரவும்.
# ஒரு கண்ணாடிக் குவளையில் மேற்கூறியபடி தயாரித்த சவ்வரிசி, பால் இட்டு அதன் மீது நன்னாரி சர்பத் விட்டு நன்கு கலக்கி பனிக்கூழை இட்டால் ஜில் ஜில் ஜிகர்தண்டா தயார்.

குறிப்பு: கடற்பாசிக்கு பதிலாக பாதாம் பிசினை பயன்படுத்தலாம்; நன்னாரி சர்பத்திற்கு பதிலாக ரோஸ் சிரப்பும் பயன்படுத்தலாம்; இதனுடன் சிறிது பால்கோவாவையும் சேர்த்து சுவையைக்கூட்டலாம்.

## மேற்சான்றுகள்

## வெளியிணைப்புகள்
*ஜிகர்தண்டா செய்முறை- அறுசுவை இணையதளம் 
*ஜிகர்தண்டா செய்முறை- வல்லமை இணையதளம் 

பகுப்பு:உணவு வகைகள்
இங்குரி அணை

**இங்குரி அணை** (*Inguri Dam*) சியார்சியாவில் உள்ள இங்குரி ஆற்றில் கட்டடக்கலை நயத்துடன் கட்டப்பட்ட நீர்மின் அணையாகும். இது உலகின் மிக உயரமான கான்கிரிட் அணையாகும். இந்த அணை 272 மீட்டர் உயரம் உடையது. ஜ்வாரி நகரத்தின் வடக்கு பகுதியில் இந்த அணை அமைந்துள்ளது. இது இங்குரி நீர்மின்சார உற்பத்தி நிலையத்தின் ஒரு பகுதியாகும்.

## மேற்கோள்கள்

பகுப்பு:ஜோர்ஜியா அணைகள்
மாய மாறிலி

ஒரு மாயச் சதுரத்தின் ஒரு நிரை அல்லது ஒரு நிரல் அல்லது ஒரு மூலைவிட்டத்தில் உள்ள எண்களின் கூட்டுத்தொகைள் மூன்றும்  ஒரே எண்ணாக இருக்கும். இந்த எண் அம்மாயச் சதுரத்தின் **மாய மாறிலி** (*magic constant*) அல்லது **மாயக் கூட்டுத்தொகை** (*magic sum*) எனப்படும். எடுத்துக்காட்டாக கீழே தரப்பட்டுள்ள மாயச் சதுரத்தின் மாய மாறிலி 15.  


மாயச் சதுரத்துக்கு மட்டுமல்லாது, மாய நட்சத்திரங்கள், மாய கனசதுரங்கள் போன்ற பிற மாய வடிவங்களின் மாய மாறிலிகளுக்கும் இவ்விளக்கம் பொருந்தும்.

## மாயச் சதுரங்கள்
1 முதல் *n*²  வரையிலான எண்களைக் கொண்ட மாயச் சதுரமானது,  *n*  -வரிசை மாயச் சதுரம் எனப்படும். இதுவே இயல்பான மாயச் சதுரம் (normal magic square) எனவும் அழைக்கப்படும். இதன் மாய மாறிலியின் மதிப்பு, *n* -ஐ மட்டுமே சார்ந்திருக்கும்.

மாய மாறிலியின் மதிப்பு:

:M_2(n) = \frac{n(n^2+1)}{2}.

இவ்வாய்ப்பாடு முதல் k  இயல் எண்களின் கூடுதல் காணும் வாய்ப்பாட்டிலிருந்து பெறப்படுகிறது.

முதல் k  இயல் எண்களின் கூடுதல் காணும் வாய்ப்பாடு:

:1 + 2 + ... + k = \frac{k(k+1)}{2}

இவ்வாய்ப்பாட்டில், *k* = *n*²  எனப் பிரதியிட:

: *n*²(*n*²+1)/2 கிடைக்கிறது.

இது மாயச் சதுரத்தின் மொத்த n நிரைகளில் (நிரல்கள்) உள்ள எண்களின் கூடுதல்.

இம்மதிப்பை n -ஆல் வகுக்கக் கிடைப்பது:

:*n*(*n*²+1)/2

இது மாயச் சதுரத்தின் ஒரு நிரையில் (நிரல்) உள்ள எண்களின் கூட்டுத்தொகை. மாயச் சதுரத்தின் ஒவ்வொரு நிரையில் (நிரல் அல்லது மூலைவிட்டம்) உள்ள எண்களின் கூட்டுத்தொகையும் இதே அளவாகவே இருக்கும்.

*n*&nbsp;=&nbsp;3,&nbsp;4,&nbsp;5,&nbsp;… வரிசை கொண்ட மாயச் சதுரங்களின் மாய மாறிலிகள்: (sequence  in OEIS):

:15, 34, 65, 111, 175, 260, 369, 505, 671, 870, ….

ஒரு மாயச் சதுரத்தின் ஏதேனும் ஒரு நிரை அல்லது ஒரு நிரல் அல்லது ஒரு மூலைவிட்டத்தில் அமையும் எண்கள் ஒரு மாயத் தொடராக அமையும்.

## மாய கனசதுரங்கள்
இதேபோல 1, 2, ..., *n*&sup3; எண்கள் கொண்ட ஒரு மாய கனசதுரத்தின் மாய மாறிலி:

:M_3(n) = \frac{n(n^3+1)}{2}.

## மாய நாற்பரிமாண கனசதுரங்கள்
நான்கு பரிமாணத்தில் அமையும் ஒரு மாய கனசதுரம் (magic tesseract) 1, 2, ..., *n*4 எண்கள் கொண்டதாய் அமையும்.

இதன் மாய மாறிலி:

:M_4(n) = \frac{n(n^4+1)}{2}.

பொதுவாக பரிமாணம் *d* மற்றும் வரிசை *n* கொண்ட ஒரு மாய மீக்கனசதுரமானது,  1, 2, ..., *n*d, எண்கள் கொண்டிருக்கும். மேலும் அதன் மாய மாறிலி:
:M_d(n) = \frac{n(n^d+1)}{2}.

## மாய விண்மீன்கள்
*n*-முனை கொண்ட ஒரு வழக்கமான மாய விண்மீனின் மாய மாறிலி:

*M*&nbsp;=&nbsp;4*n*&nbsp;+&nbsp;2.

## வெளி இணைப்புகள்
* 260 as magic constant for 8-queens problem and 8x8 magic square 
*  Hypercube Math formulae

பகுப்பு:கணிதப் புதிர்கள்
பகுப்பு:கணித மாறிலிகள்
பகுப்பு:முழுஎண் தொடர்வரிசைகள்
ரோட்ஸ்டெர்

**ரோட்ஸ்டெர்** (*Roadster*) என்பது இரண்டு பேர் மட்டும் அமர்ந்து பயணிக்கக்கூடிய நிரந்தர கூரையில்லாத தானுந்து வகையாகும். இவற்றின் கூரைப்பகுதிகள் பொதுவாக மடக்கி வைக்கும் வகையில் தயாரிக்கப்படுகிறன. பெரும்பாலும் இவற்றின் கூரைப்பகுதிகள் தோல் அல்லது கடினமான துணி போன்ற பலமில்லாத பொருள்களால் வடிவமைக்கபட்டிருக்கும். தற்போது வெளிவரும் நவீன ரோட்ஸ்டெர் தானுந்து வகைகள் மடித்து வைத்துகொள்ளகூடிய இரண்டு அல்லது மூன்று பகுதிகளாக பிரிக்கப்பட்ட உலோகம் போன்ற கடினமான கூரைகளுடன் சந்தையில் கிடைக்கிறன. தானுந்து தயாரிப்பு நிறுவனங்கள் தற்கால நவீன ரோட்ஸ்டெர் வகை தானுந்துகளை பெயர்மாற்றி ”ஸ்பீட்ஸ்டர்” (*Speedster*) என்று அழைக்கின்றன.

## பாரம்பரியம்

இவ்வகை தானுந்துகள் அறிமுகபடுத்தபட்டதிலிருந்தே பிரபலமாக இருந்து வந்துள்ளன ஃபோர்டு மாடல் T என்ற வகையிலிருந்து கேடிலாக் V-16 வரை அனைத்தும் மிகப்பிரபலமாக இருந்தன.

## போட்டி பந்தைய கார்கள்
**ROADSTER** என்கிற பெயர் அமெரிக்க தானுந்து பந்தைய போட்டிகளில் கலந்து கொள்ளும் இருக்கைக்கு முன்புறம் இஞ்சின் உடைய தானுந்து வகைகளுக்கும் பொருந்தும். ஆரம்பத்தில் இன்டியானாபோலிஸ் 500 என்கிறவகையுடன் இணைத்து வழங்கப்பட்டு வந்தது. ரோட்ஸ்டெர் வகை தானுந்துகளின் இஞ்சினும் ஷாப்ட்-உம் தானுந்தின் மையத்தில் அமைக்கபெற்றிருக்கும். இந்த அமைப்பு தானுந்தை இயக்கம் ஓட்டுனர் தாழ்ந்து அமர்ந்து கொள்ள அனுமதிக்கின்றது இதனால் நீள்வட்ட வடிவிலான பந்தைய போட்டி தடம் போன்ற இடங்களில் சிறப்பான செயல்பாட்டை வெளிபடுத்த முடிகிறது. ஃப்ராங் கர்டிஸ் அமெரிக்க போட்டி பந்தைய தானுந்து வடிவமைப்பாளர் தான் முதன் முதலில் 1952 ஆம் ஆண்டுவாக்கில் இண்டியானாபோலிஸ் 500 என்ற ரோட்ஸ்டெர் தானுந்தை வடிவமைத்தார். அந்த தானுந்தை பில் வுகொவிச் என்பவர் ஓட்டினார். மேலும் பல போட்டிகளில் முன்னணியிலும் இருந்தார். இவரின் அணியானது 1953 மற்றும் 1954 ஆம் ஆண்டுகளில் அதே தானுந்துகளை கொண்டு வெற்றிபெற்றது. A.J.வாட்சன் மற்றும் கூன் எப்பெர்லி என்பார்களும் ரோட்ஸ்டெர் வைகரி தானுந்து வடிவமைப்பில் குறிபிடத்தக்கவர்கள் ஆவர். பின்னர் ரோட்ஸ்டெர்கள் 1960'களின்  இறுதிகளில் போட்டிகளிலிருந்து வெளியேறின. கடைசியாக ஜிம் ஹர்ட்பைஸ் என்பவர் வடிவமைத்து தானே 1968ஆம் ஆண்டு போட்டிகளில் ஒட்டியதே இறுதியாகும். ஜிம் ஹர்ட்பைஸ் 1969 ஆம் ஆண்டில் அதே தானுந்தை பந்தைய போட்டியில் ஒட்டியபோழுது அதன் இஞ்சின் குறைபாட்டின் காரணமாக கடைசி நான்கு சுற்றுகளில் தோல்வியடைந்தார். அதன் பின்னர் பலமுறை இந்த தானுந்து போட்டிகளில் பங்கேற்ற பொழுதிலும் அவை ரசிகர்களிடத்தில் வரவேற்பைப் பெறவில்லை.

பின்னர் தானுந்தின் நடுவில் ஷாப்ட் அமைக்கப்பட்டிருந்த தானுந்துகளை விட ஷாப்ட்-க்கு அடுத்ததாக ஓட்டுனர் இருக்கை அமைக்கபெற்ற தானுந்துகள் மட்டுமே ரோட்ஸ்டெர் என்கிற பெயர் பெற்றன. பல பிரபல தானுந்து போட்டி பந்தையங்களில் போட்டியாளருடன் இணைந்து அதன் இயந்திரக் கைவினைஞரும் பயணிக்க வேண்டி இருந்தது. இரண்டாம் உலகப்போர் முதற்கொண்டு பல தருணங்களில் பல இடங்களில் இவ்வகை தானுந்துகள் தனது பணியை செவ்வனே செய்தாலும் இண்டியானாபோலிஸ் பந்தைய போட்டியாளர்கள் உருவாக்கிய ”ரோட்ஸ்டெர்” என்கிற பெயரே இன்றளவிலும் நிலைத்திருக்கிறது.

பகுப்பு:சாலைப் போக்குவரத்து


## மேற்கோள்கள்
தொன்மவியல் பாண்டியர்

தொன்மங்களான காப்பியங்கள், இதிகாசங்கள், புராணங்கள், வம்ச வர்ணனை கூறும் செப்பேடுகள் மற்றும் பல இலக்கியங்களில் சில பாண்டிய மன்னர்களில் பெயர்கள் இடம்பெறுகின்றன. சில தொன்மங்களில் பெயர் கூறாமல் பாண்டியர்கள் என்று மட்டும் கூறப்படுகின்றனர். இவர்களில் பெரும்பாலானவர்கள் பற்றி சரித்திர சான்றுகள் கிடையாது.

## பாண்டியர் பற்றிய தொன்மங்கள்
* சின்னமனூர் மற்றும் வேள்விக்குடி செப்பேடுகள்.
* தமிழ் இலக்கியமான இறையனார் அகப்பொருள். - 6 பாண்டியர்கள்.
* புராணங்களான கந்தபுராணம், திருவிளையாடல் புராணம், மதுரை புராணம்.
* இதிகாசங்களான மகாபாரதம் 3 பாண்டியர்களையும், இராமாயணம் ஒரு பாண்டியனையும் குறிப்பிடுகிறது.
* நற்குடி வேளாளர் வரலாறு என்னும் நூல். - 201 பாண்டியர்கள்
* குலசேகர ராசா கதை.
* இலக்கியங்களான கலிங்கத்துப்பரணி மற்றும் சங்க இலக்கியங்கள் மற்றும் பல.

## மேற்கோள்களும் குறிப்புகளும்


பகுப்பு:தொன்மவியல் பாண்டியர்கள்
நியுரெக் அணை

**நியுரெக் அணை** (*Nurek Dam*) மத்திய ஆசியாவில் உள்ள தஜிகிஸ்தானில் உள்ள நிலப்பகுதியை கரையாக கொண்ட ஒரு அணைக்கட்டு ஆகும். இது தஜிகிஸ்தானின் வக்ஷ் நதியில் கட்டப்பட்டுள்ளது. இந்த அணை தஜிகிஸ்தான் சோவியத் ஒன்றியத்தில் ஒரு குடியரசாக இருந்தபோது, 1961 ஆம் ஆண்டு ஆரம்பிக்கப்பட்டு 1980 ஆண்டு கட்டி முடிக்கப்பட்டது. 300 (984 அடி) மீட்டர் உள்ள இந்த அணையே உலகின் மிக உயரமான அணையாகும். இது நாட்டின் தலைநகரான துசான்பேவிலிருந்து 75 கி.மீ. தொலைவில் உள்ளது.   நீர்மின்சாரம் எடுப்பதற்காக இதில் 305 மெகாவாட் ஆற்றலுடைய ஒன்பது சுழலிகள் பொருத்தப்பட்டுள்ளன. அவை சீரமைக்கப்பட்டு அவற்றின் திறன் 335 மெகாவாட்டாக உயர்த்தப்பட்டது.

இந்த அணை உருவாக்கிய நீர்தேக்கத்திற்கு நியுரெக்(நுரெக்) என்று பெயர். இதுவே தஜிகிசுத்தானின் பெரிய நீர்ந்தேக்கமாகும் இதன் கொள்ளளவு 10.5 கன கி.மீ. இந்த நீர்த்தேக்கத்தின் நீளம் 70கி.மீ., இதன் பரப்பளவு 98 சதுர கி.மீ..

## உசாத்துணை

பகுப்பு:அணைகள்
பகுப்பு:தஜிகிஸ்தான்
பிரானூர்

**பிரானூர்** (ஆங்கிலம் : :en:Piranoor), இந்தியாவின் தமிழ்நாடு மாநிலத்தில் அமைந்துள்ள  தென்காசி மாவட்டம் செங்கோட்டை வட்டத்தில் இருக்கும் ஓர் ஊர் ஆகும். இது தென்காசி ஊராட்சி ஒன்றியத்தில் உள்ளது.

## இவ்வூரின் சிறப்புகள்
### செங்கோட்டை பார்டர்
1956ம் ஆண்டு மொழி வாரியாக மாநிலங்கள் பிரிக்கப்படும் வரை  இது சென்னைமாநிலத்தின்  தமிழகஎல்லையாக (சுங்கவரி சோதனைச்சாவடி) இருந்ததால் இவ்வூருக்கு **பார்டர்** எனும் பெயர் வழக்கு சொல் வந்தது.

### தீப்பாச்சி அம்மன் கோயில்
இவ்வூரில் சிறப்பு வாய்ந்த தீப்பாச்சி அம்மன் கோயில் உள்ளது. இங்கு ஆண்டுதோறும் தை மாதத்தில் **கோயில்கொடை** எனப்படும் திருவிழா சிறப்பாக நடைபெறும்.

### மாலை சிற்றுண்டிச்சாலை
இவ்வூர் இரு மாநில எல்லை பகுதியாக இருந்ததால் போக்குவரத்து வாகனஓட்டிகள் வாகனங்களை நிறுத்தி மாலை உணவகங்களில் பரோட்டா சாப்பிட்டு ஓய்வெடுத்து செல்வது வழக்கம்.
### சுற்றுலா தலங்கள்
குற்றால அருவிகள்
### மர அறுவைஆலை
இவ்வூரில் உள்ள பல மர அறுவைஆலைகள், வெளிநாட்டிலிருந்து பெரிய மரத்தடிகளை இறக்குமதி செய்து தேவைப்படும் அளவுகளில் அறுப்பு செய்யும் தொழில் நடத்துவதால் சுற்று வட்டார மக்களுக்கு வேலைவாய்பை அளிக்கின்றது. 

File:Log loader02.jpg
File:Saw Mill.jpg
File:John Henry Walker06.jpg
File:Scierie2.JPG
File:Traditional sawmill - Jerome, Arizona.jpg
File:Band saw.JPG
File:Laser guided cutting of wood inside modern woodmill.jpg
File:Laser guided cutting of wood in woodmill.jpg


## ஆதாரங்கள்

## வெளி இணைப்புகள்
* விக்கிமேப்பியாவில் அமைவிடம்

பகுப்பு:திருநெல்வேலி மாவட்டத்திலுள்ள கிராமங்கள்
மர்செல்லீனுஸ் (திருத்தந்தை)

**திருத்தந்தை மர்செல்லீனுஸ்** (*Pope Saint Marcellinus*) உரோமை ஆயராகவும் திருத்தந்தையாகவும் 296 சூன் 30 முதல் 304 அக்டோபர் 25 வரை ஆட்சி செய்தார். இவருக்கு முன் திருத்தந்தையாக இருந்தவர் காயுஸ் என்பவர். திருத்தந்தை புனித மர்செல்லீனுஸ் கத்தோலிக்க திருச்சபையின் 29ஆம் திருத்தந்தை ஆவார்.

*மர்செல்லீனுஸ் () என்பது பண்டைய உரோமைக் குடும்பப் பெயர்களுள் ஒன்றாகும்.

## வரலாற்றுக் குறிப்புகள்

உரோமைப் பேரரசை தியோக்ளேசியன் மன்னன் ஆண்ட காலத்தில் மர்செல்லீனுஸ் திருத்தந்தையாகப் பொறுப்பேற்றார். அப்போது கிறித்தவர்கள் தம் மதத்தைச் சுதந்திரமாகக் கடைப்பிடித்தனர். அவர்களின் எண்ணிக்கையும் உயர்ந்தது.

ஆனால் கி.பி. 302இல் மன்னனன் தியோக்ளேசியன் கிறித்தவர்களைத் துன்புறுத்தத் தொடங்கினார். கிறித்தவப் போர்வீரர்கள் படையிலிருந்து விலக்கப்பட்டனர். பின்னர் கிறித்தவர்களின் சொத்துக்கள் பறிக்கப்பட்டன. அவர்களுடைய நூல்களும் அழிக்கப்பட்டன. மன்னனின் அரண்மனை இரு முறை தீப்பற்றி எரிந்ததும், மன்னனின் செயல்பாடு இன்னும் அதிகக் கொடூரமானது. கிறித்தவத்தைக் கைவிடாவிட்டால் சாவுதான் முடிவு என்றாயிற்று.

இந்த நெருக்கடியின்போது, மர்செல்லீனுஸ் விவிலியம் மற்றும் கிறித்தவ சமய நூல்களை மன்னனின் ஆணைக்கு ஏற்ப கையளித்தார் என்றும், கிறித்தவ நம்பிக்கையை விட்டு விலகினார் என்றும், பின்னர் மனம் வருந்தி கிறித்தவத்துக்குத் திரும்பினார் என்றும், அதன் பொருட்டு மறைச்சாட்சியாக உயிர்துறந்தார் என்றும் **திருத்தந்தையர் நூல்** (*Liber Pontificalis*) கூறுகிறது. அச்செய்தி தற்போது கைவசம் கிடைக்காத "புனித மர்செல்லீனுசின் சாவு வரலாறு" (*Acts of St. Marcellinus*) என்னும் பண்டைய ஏட்டிலிருந்து பெறப்பட்டது.

## மர்செல்லீனுசின் மரணம்

திருத்தந்தை மர்செல்லீனுஸ் கிபி 304ஆம் ஆண்டு ஏப்பிரல் 26ஆம் நாள், அவர்  இறந்து 25 நாள்களுக்குப் பின், உரோமை சலாரியா சாலையில் உள்ள பிரிசில்லா கல்லறைத் தோட்டத்தில் அடக்கம் செய்யப்பட்டார். இச்செய்தி **திருத்தந்தையர் நூலில்** உள்ளது.

## நினைவு நாள்

கிபி 13ஆம் நூற்றாண்டில் மர்செல்லீனுஸ் நினைவாக விழாக் கொண்டாடப்பட்டது. ஏப்பிரல் 26ஆம் நாள் அவருடைய விழா புனித கிலேத்துஸ் விழாவோடு இணைத்துக் கொண்டாடப்பட்டது. ஆனால் இந்த இரு திருத்தந்தையரின் மறைச்சாட்சிச் சாவு பற்றியும் வரலாற்றுத் தெளிவு இல்லாமையால் 1969ஆம் ஆண்டு வெளியான புனிதர் நாள்காட்டியில் அவ்விழா குறிக்கப்படவில்லை.

## வழிவந்த திருத்தந்தை

மர்செல்லீனுசின் சாவுக்குப் பிறகு, கிறித்தவ சபை துன்புறுத்தப்பட்ட நிலையில் இருந்ததால், சுமார் நான்கு ஆண்டுகளுக்குப் பின்னரே புதிய திருத்தந்தை தேர்ந்தெடுக்கப்பட்டார். அவர் பெயர் முதலாம் மர்செல்லுஸ் ஆகும்.

## ஆதாரங்கள்

## வெளி இணைப்புகள்

பகுப்பு:திருத்தந்தையர்கள்
பகுப்பு:கிறித்தவப் புனிதர்கள்
பகுப்பு:304 இறப்புகள்
பகுப்பு:மூன்றாம் நூற்றாண்டு பிறப்புகள்
பகுப்பு:இத்தாலிய திருத்தந்தையர்கள்
மைக்கா அணை

**மைக்கா அணை** கொலம்பியா ஆற்றில் கட்டப்பட்டுள்ள நீர்மின் அணையாகும். இது ரிவெல்ஸ்டோக், பிரித்தானிய கொலம்பியா, கனடாவிலிருந்து 135 கிலோமீட்டர் தொலைவிலுள்ளது. 1964 கொலம்பியா ஆற்று ஒப்பந்தப்படி 1973 ஆண்டு இந்த அணை கட்டிமுடிக்கப்பட்டது. மைகா மின்நிலையம் 1,740 மெகாவாட் மின்சாரத்தை உற்பத்தி செய்துகொண்டுள்ளது.இந்த அணை பிசி ஹைட்ரோவால் (பிரித்தானிய கொலம்பியா கனேடிய மின் பயன்பாட்டு நிறுவனம்) இயக்கப்படுகிறது.

## மேற்கோள்கள்

பகுப்பு:அணைகள்
பகுப்பு:கனடா
குலசேகர பாண்டியன் (புராணம்)

**குலசேகர பாண்டியன்** என்பவன், பாண்டியர் வம்சாவளி கூறும் இலக்கியங்களிலும் புராணங்களிலும் குறிப்பிடப்படும் தொன்பியல் பாண்டியர்களுள் ஒருவன். இவன், மதுரை தலைநகரமாகும் முன் கல்யாணபுரம் என்னும் ஊரை தலைநகராக வைத்து ஆண்டவன் என்று புராணங்களில் கூறப்படுகிறான். இவனே முதல் பாண்டிய மன்னனாகவும் திருவிளையாடல், மதுரை மற்றும் கந்தபுராணங்களில் அறியப்படுகிறான்.

## மேற்கோள்கள்

பகுப்பு:தொன்மவியல் பாண்டியர்கள்
கல்யாணபுரம்

**கல்யாணபுரம்** என்பது தொன்பியல் பாண்டியர்கள் தலைநகரம் என்று கூறப்படும் ஒரு நகரமாகும். இதை குலசேகர பாண்டியன் என்னும் மன்னன் முதலில் தலைநகரமாக கொண்டு ஆண்டவன். இவனது முன்னோனான சம்பன பாண்டியன் கொற்கி என்னும் தலைநகரை மையமாக வைத்து ஆண்டபோது தன் மகனான குலசேகர பாண்டியன் திருமண நிகழ்வுகள் அன்று வெள்ளப்பெருக்கால் கொற்கி அழிந்து விடுகிறது. அந்த திருமண நிகழ்வுகளின் நினைவாக அடுத்த தலைநகருக்கு கல்யணபுரம் என்று பெயர் வைத்தாக புராணங்கள் கூறுகின்றன.

## மேற்கோள்கள்

பகுப்பு:தொன்மவியல் பாண்டியர்கள்
பகுப்பு:தொன்மவியல் நகரங்கள்
ஒற்றைநிறைவுறாக் கொழுப்பு

**ஒற்றைநிறைவுறா கொழுப்பு** (monounsaturated fat) அல்லது **ஒற்றைநிறைவுறா கொழுப்பு அமிலம்** (MUFA; MonoUnsaturated Fatty Acid) என்பவை கொழுப்பு அமிலத் தொடரியில் ஒரேயொரு இரட்டைப் பிணைப்பினையும், மீதமுள்ள அனைத்து கார்பன் அணுக்களிலும் ஒற்றைப்பிணைப்பினையும் கொண்டிருக்கும் கொழுப்பு அமிலமாகும். ஆனால், பல்நிறைவுறா கொழுப்பு அமிலங்கள் ஒன்றுக்கும் மேற்பட்ட இரட்டைப் பிணைப்புகளைக் கொண்ட கொழுப்பு அமிலங்களாகும்.

கொழுப்பு அமிலங்கள் ஒரு முனையில் ஆல்க்கைல் தொகுதியும், மறு நுனியில் கார்பாக்சிலிக் அமிலத் தொகுதியினையும் கொண்ட நீள்தொடரி மூலக்கூறுகளாகும். இரட்டைப் பிணைப்புகளின் எண்ணிக்கை குறையக்குறைய கொழுப்பு அமிலங்களின் கூழ்மத்தன்மை (பாகுநிலை), கனபரிமாணம் (தடிமன்), உருகுநிலை ஆகியவை அதிகரிக்கும். எனவே, ஒற்றைநிறைவுறா கொழுப்பு அமிலங்கள்,  பல்நிறைவுறா கொழுப்பு அமிலங்களைக் காட்டிலும் (அதிக இரட்டைப் பிணைப்புகளைக் கொண்டவை) அதிகமான உருகுநிலையையும், நிறைவுற்ற கொழுப்பு அமிலங்களைக் காட்டிலும்  (இரட்டைப் பிணைப்புகள் இல்லாதவை) குறைந்த உருகுநிலையையும் கொண்டவையாகும். ஒற்றைநிறைவுறா கொழுப்பு அமிலங்கள் அறைவெப்பநிலையில் திரவமாகவும், உறைபதனேற்றிய நிலையில் திண்மமாகவோ அல்லது அரைத் திண்மநிலையிலோ இருக்கும். ஒலெயிக் அமிலம் (18:1&nbsp;n&minus;9) ஒற்றைநிறைவுறா கொழுப்பு அமிலத்திற்கு ஓர் உதாரணமாகும்.

 
(ஒலெயிக் அமிலத்தின் அடிப்படை வாய்ப்பாடு)
 
(ஒலெயிக் அமிலத்தின் வெளிநிரப்பு கட்டமைப்பு)

## பல்வேறு உணவுகளில் கொழுப்பு பொதிவுகள்




## மேற்கோள்கள்

பகுப்பு:உணவு அறிவியல்
#
பகுப்பு:ஊட்டச்சத்து
மலையத்துவச பாண்டியன் (புராணம்)

**மலையத்துவச பாண்டியன்** மகாபாரத போரில், பாண்டவர்களுக்கு ஆதரவாக மகா பாரத போரில் கலந்துகொண்டு, அஸ்வத்தாமனால் கொல்லப்பட்ட மா வீரன் ஆவான். மதுரை மீனாட்சியின் தந்தையும் பாண்டியர்களின் மூதாதையர் ஆவார். இவர் பெயர் மகாபாரதத்தில் உண்டு. பாண்டியர் இலக்கியங்களிலும் புராணங்களிலும் குறிப்பிடப்படும் தொன்பியல் பாண்டியர்களுள் ஒருவன். இவன் மதுரை தலைநகரமாகும் முன் கல்யாணபுரம் என்னும் ஊரை தலைநகராக வைத்து ஆண்ட இரண்டவது பாண்டியன் என்று புராணங்களில் கூறப்படுகிறான். இவன் சூரசேன சோழனின் மகளை திருமணம் செய்ததாகவும் இவனது மகளான தடாதகை என்ற பாண்டிய அரசியே மீனாட்சி அம்மன் என்றும் புராணங்கள் மூலம் அறிய முடிகிறது.

## மேற்கோள்கள்

பகுப்பு:தொன்மவியல் பாண்டியர்கள்
பச்சைப் பாம்பு

**பச்சைப் பாம்பு** (*Masticophis*) என்பது ஒரு நஞ்சற்ற பாம்பு இனம் ஆகும். செடி, கொடிகள் சூழ்ந்த பகுதிகளில் வசிக்கிறது. பூச்சி, சிறு தவளை, எலி, ஓணான், பல்லி ஆகியவற்றை பிடித்துதின்னும்.இது 5 அடி வரை வளரும் தன்மை கொண்டது. இப்பாம்பின் கூரான முகம் வளையும் தன்மை கொண்ட மென்மையான ரப்பர் போன்றது.ஆகவே இதை கண்கொத்தி பாம்பு என்றும் அழைப்பர். ஆனால் இதற்கு கண்களை கொத்தும் குணம் இல்லை. சாட்டை போன்ற இப்பாம்பினம் இடத்திற்கு தக்கவாறு இளம்பச்சை,கரும்பச்சை ,மஞ்சள் மற்றும் சாம்பல் ,பழுப்பு வண்ணங்களில் காணப்படுகின்றது.

## படக் காட்சியகம்

File:Yellow-faced Whip-Snake kobble08.jpg
File:Ahaetulla nasuta Head.jpg
File:Couleuvre verte et jaune.JPG
File:Hierophis viridiflavus juvenil.jpg


பகுப்பு:நச்சுத்தன்மை அற்ற பாம்புகள்‎
இ. மா. கோபாலகிருஷ்ணக்கோன் யாதவர் மகளிர் கல்லூரி

**இ. மா. கோபாலகிருஷ்ணக்கோன் யாதவர் மகளிர் கல்லூரி**  (*E. M. G. Yadav College*) என்பது தமிழ்நாட்டில் மதுரை திருப்பாலையில் உள்ள அரசு உதவி பெறும் மகளிர் கல்லூரியாகும். திருப்பாலை நத்தம் சாலையில் சுமார் 15 ஏக்கர் பரப்பளவில் இக்கல்லூரி அமைந்துள்ளது. "மகளிர் அறிவு, குடும்ப உயர்வு" என்ற தாரகமந்திரத்துடன் பொருளாதரத்தில் பின்தங்கிய பெண்களின் கல்வியறிவு உயர உதவுகிறது. இளநிலை மற்றும் முதுநிலைப் பட்டப்படிப்புகளை கலை அறிவியல் பிரிவுகளில் வழங்கிறது.

## வரலாறு
1974ல் இ.எம். கோபாலகிருஷ்ண கோன் என்பவரால் தொடங்கப்பட்டு, இ.எம்.கோ.சௌந்தர ராஜன் என்பவரின் நிர்வாகத்தில் ஆரம்பிக்கப்பட்டது. யாதவர் சமுதாயம் மட்டும் அல்லாது பொருளாதாரத்தில் நலிவடைந்த ஏனையோரும் பயன்படும் விதத்தில் கல்விப் பணியைத் தொடங்கியது. ஆரம்பத்தில் மதுரை தல்லாகுளத்தில் இ.எம்.கோ. கல்யாண மண்டபத்தில் பல்கலைக்கழக முன் பட்ட வகுப்புகளுடன் (Pre-University courses) வகுப்புகளைத் தொடங்கியது. பின்னர் 1980ல் தற்போதைய திருப்பாலை வளாகத்திற்கு மாற்றப்பட்டது..

## மேற்கோள்கள்


பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:மதுரை மாவட்டத்திலுள்ள தனியார் கலைக் கல்லூரிகள்
பகுப்பு:மதுரை காமராசர் பல்கலைக்கழக இணைவுக்கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
மலையத்துவச பாண்டியன்

**மலையத்துவச பாண்டியன்** என்னும் பெயரிலுள்ள கட்டுரைகள்

*மலையத்துவச பாண்டியன் (பாரதம்)
*மலையத்துவச பாண்டியன் (புராணம்)
உம்ரா

**உம்ரா** (*Umrah*, ) என்பது இசுலாமியர்களின் ஒரு புனிதப் பயணமாகும். எந்த நேரத்தில் வேண்டுமானாலும் இஹ்றாமுடன் மக்காவிற்குச் சென்று திருக்கஃபாவை தவாஃப் செய்தல், ஸயீ செய்தல், தலை முடியை அகற்றுதல் அல்லது குறைத்தல் முதலிய கடமைகளைச் செய்து இறைவனை வணங்குவது 'உம்றா' ஆகும். இது ஹஜ் கடமையைப் போன்று கடமையில்லை எனினும் ஆயுளில் ஒரு முறையாவது உம்ரா செய்வது ஹனஃபி மத்ஹபுப்படி பலமான ஸுன்னத்தும், ஷாஃபி மத்ஹபுப்படி பர்லுமாகும். ஹஜ்ஜின் நிபந்தனைகள் உம்ராவிற்கும் பொருந்தும்.

## உசாத்துணை
* எஸ். நாகூர் மீரான், முன்னாள் சுற்றுலாத்துறை மற்றும் தமிழ்நாடு மாநில ஹஜ் குழு தலைவர்(வாழ்த்துரை)மற்றும் மு. அபுல் ஹசன், முன்னாள் செயலாளர் தமிழ்நாடு மாநில ஹஜ் குழு,  முகவுரையுடன்,"ஹஜ்ஜும் உம்ராவும்", தமிழ்நாடு மாநில ஹஜ் குழு வெளியீடு. 9-2-1995

## மேற்கோள்கள்

பகுப்பு:இசுலாம்
பகுப்பு:ஹஜ்
பகுப்பு:அரபு மொழிச் சொற்கள்
பகுப்பு:இசுலாமிய கடமைகள்
சூலூர் விமான படை தளம்

**சூலூர் விமான படை தளம்** ஆனது இந்திய வான்படையின் விமானத்தளமாகும். இது காங்கேயம்பாளையம், கோயம்புத்தூர், தமிழ்நாட்டில் அமைந்துள்ளது. இது 1940 ஆம் ஆண்டு பிரித்தானிய இந்தியாவின் வேந்திய கடற்படையால் அமைக்கப்பட்டது. இது ராயல் கடற்படையின் விமானப்படை பிரிவின் தளமாகச் செயல்பட்டது. தென் ஆசிய விமானங்களை சரிசெய்ய இந்தத் தளம் பயன்படுத்தப்பட்டது. பின்னர் 26 ஆகஸ்ட் 1942 அன்று 1942 ஆகஸ்ட் புரட்சியின் காரணமாக இத்தளம் எரிக்கப்பட்டது. 1943ல் இந்திய ராயல் வான்படை இங்கே வந்தது, பிறகு 1949ல் கொச்சிக்கு மாற்றப்பட்டது. இந்தியா சுதந்திரமடைந்த பின் இது இந்திய கப்பற்படையின் வசம் இருந்தது. பிறகு இது இந்திய வான்படையிடம் ஒப்படைக்கப்பட்டது.

## மேற்கோள்கள்

பகுப்பு:தமிழ்நாட்டு வானூர்தி நிலையங்கள்
பகுப்பு:இந்திய வான்படைத் தளங்கள்
லிமரைக்கூ

**லிமரைக்கூ** என்பது மூன்று வரிகள் கொண்ட கவிதையில் முதல்வரியிலும், மூன்றாவது வரியிலும் இயைபுத் தொடையுடன் அமையும் குறும்பா ஆகும். ஆங்கில மொழியில் ஹைக்கூ மற்றும் லிமரிக் வடிவங்களையும் இணைத்து ஒரு கலப்பு இனக் குறும்பா கண்டுபிடிக்கப் பட்டது. முதன்முதலில் இதை உருவாக்கியவர் டெட் பாக்கர் (Ted Pauker) என்னும் கவிஞர். இவர் தம் கலப்பு இனக் குறும்பாவுக்கு லிமரைக்கூ(லிமரிக்+ஹைக்கூ) என்று பெயரிட்டார்.

இவ்வகைக் குறும்பாக்களைத் தமிழில் படைத்து, 138 பாக்களைத் தொகுத்து, ‘சென்னிமலைக் கிளியோப்பாத்ராக்கள்’ என்ற பெயரில் ஈரோடு தமிழன்பன், வெளியிட்டிருக்கிறார்.
:ஊது வத்திச் சின்னம்
:கட்சி வென்று கோட்டை பிடித்தும்
:நாற்றம் போகலை இன்னும்

## ஆதாரங்கள்


## வெளியிணைப்புகள்
*சில லிமரைக்கூகள்

பகுப்பு:கவிதை
பகுப்பு:இலக்கிய வகைகள்
லிமரிக்

**லிமரிக்**(Limerick) ஆங்கிலத்தில் தோன்றிய, ஐந்து வரிகள் கொண்ட சிறிய கவிதை.  லிமரிக்கின் ஐந்து வரிகளில் முதலாவது, இரண்டாவது, ஐந்தாவது ஆகிய வரிகளில் ஒத்த ஓசை உடைய இயைபுத் தொடையுடன் அமையும்; மூன்றாவது நான்காவது வரிகளில் தம்முள் ஒத்த ஓசை உடைய இயைபுத் தொடைகளும் வரும். ஐந்தாவது வரியாக மிகுதியும் முதல் வரியே (திரும்பவும்) வந்திருக்கும்.

மஹாகவி இயற்றிய லிமரிக்:

:"கற்பகத்தின் வெண்கழுத்திற் தாலி
:கட்டுதற்கு முன்னின்றான் வாலி
:அற்புதமாய் வாழ்ந்தார்கள்
:ஆறு பிள்ளை பெற்றார்கள்
:இப்பொழுதோ வேறு சோலி"

## ஆதாரங்கள்


பகுப்பு:கவிதை
பகுப்பு:இலக்கிய_வகைகள்
கறுக்கட்டான் புல்

thumb|333px|கறுக்கட்டான் புல்
**கறுக்கட்டான் புல்** வீடுகளுக்குக் கூரை வேயப் பயன்படுத்தப்படுகிறது. அரிவாளில் உள்ள கறுக்கு போல் இதன் கதிர்கள் உள்ளதால் இப்புல்லுக்கு இப் பெயர் வந்தது. இதனால் வேயப்பட்ட குடிசைகளைச் சங்கப்பாடல் *புல்வேய் குரம்பை* எனக் குறிப்பிடுகிறது.  

## மேலும் பார்க்க
*சீவம்புல்
*பன்னிமரைச்சான் புல்
*அறுகம்புல்
## மேற்கோள்

பகுப்பு:புற்கள்
ஸ்ரீ ராம் நல்லமணி யாதவர் கலை மற்றும் அறிவியல் கல்லூரி

**ஸ்ரீ ராம் நல்லமணி யாதவர் கலை மற்றும் அறிவியல் கல்லூரி** என்பது தென்காசி மாவட்டம் கொடிக்குறிச்சியில்,  செயல்படும் கலை அறிவியல் கல்லூரி ஆகும். இக்கல்லூரி திருநெல்வேலி மனோன்மணியம் சுந்தரனார் பல்கலைக்கழக இணைவுபெற்றக் கல்லூரியாகும். இருபாலர் பயிலும் இக்கல்லூரி சுயநிதிக் கல்லூரியாக 1994இல் தொடங்கப்பட்டது.. இக்கல்லூரியில் 16 இளநிலைப் பட்டப்படிப்புகளும் 5 முதுநிலைப் படிப்புகளும் 5 ஆய்வுத் துறைகளும் செயல்படுகின்றன.

## இவற்றையும் பார்க்க
* யாதவர் கல்லூரி
* இ. எம். ஜி. யாதவர் மகளிர் கல்லூரி

## மேற்கோள்கள்
 

பகுப்பு:தென்காசி மாவட்டத்திலுள்ள தனியார் கலைக் கல்லூரிகள்
ஸ்திராஸ்பூர்க்

**ஸ்திராஸ்பூர்க்** ( ,  , அல்சேஷிய மொழி: *Strossburi* ), பிரான்ஸ் நாட்டின் கிழக்குப் பகுதியிலுள்ள அல்சேஸ் பிரதேசத்தின் தலைநகரமும் பிரதான நகரமும் அதுவே ஆகும். இது ஐரோப்பிய பாராளுமன்றத்தின் அதிகார பீடம் ஆகும். இது பிரான்சின் ஜேர்மனியுடனான எல்லைக்கு அருகில் அமைந்துள்ளது.

## மேற்கோள்கள்


பகுப்பு:பிரான்சின் நகரங்கள்
பகுப்பு:புனித உரோமைப் பேரரசு
பகுப்பு:பிரான்சில் உள்ள உலகப் பாரம்பரியக் களங்கள்
நாலந்தா மகா வித்தியாலயம், எல்பிட்டிய

**நாலந்தா மகாவித்தியாலயம், எல்பிட்டிய** (Nalanda Maha Vidyalaya, Elpitiya)  தென் மாகாணம், காலி மாவட்டத்தில் எல்பிட்டிய எனுமிடத்தில் அமைந்துள்ள பௌத்தப்  பாடசாலைகளில்  ஒன்றான இதுவொரு தேசியப் பாடசாலையாகும். இப்பாடசாலை 2ம் உலக மகாயுத்த காலகட்டமான 1940 ம் ஆண்டுகளில் ஆரம்பிக்கப்பட்டது. இப்பாடசாலையில் தற்போது 1000 மாணவர்கள் அளவில் கல்வி கற்கின்றனர். தரம் 1 - 13 வரையிலான வகுப்புக்கள் இங்கு காணப்படுகின்றன.
## வெளியிணைப்புகள்
* கண்டி தர்மராஜா கல்லூரி

பகுப்பு:இலங்கையின் தேசிய பாடசாலைகள்
பகுப்பு:தென் மாகாணப் பாடசாலைகள்
பகுப்பு:காலி மாவட்டப் பாடசாலைகள்
பகுப்பு:இலங்கையின் பௌத்தப் பாடசாலைகள்
மட்டக்களப்பு மான்மியம் (ஓர் ஆராய்ச்சி)

**மட்டக்களப்பு மான்மியம் (ஓர் ஆராய்ச்சி)** என்னும் நூல் மட்டக்களப்பு வரலாற்றைக் கூறும் நூலாகிய மட்டக்களப்பு மான்மியம் பற்றிய சமகால ஆய்வு நூலாகும். மட்டக்களப்பு மான்மியம் கூறும் வரலாற்று ஆய்வு செய்து விபரித்து, மெய்ப்பிப்பது இந்நூலினது சிறப்பம்சமாகும். இது மட்டக்களப்பு மான்மியத்திற்கு விளக்கவுரை போன்று அமைந்துள்ளது. இதில் குறிப்பிடத்தக்க முக்கிய விடயம் என்னவென்றால், வழக்கிழந்துபோன சொற்கள் புதிதாக விளக்கப்பட்டுள்ளன. இது மான்மியத்தையும் மட்டக்களப்பு வரலாற்றையும் இலகுவாக விளங்கிக் கொள்ள வழி செய்கிறது.

## நூலின் பிரதான பகுதிகள்
* இயல் 1: மட்டக்களப்பு மான்மியம் வரலாற்று மதிப்பீடு
* இயல் 2: மட்டக்களப்பு மான்மியம் விபரிக்கும் அரச குடிவழிகள்
* இயல் 3: மட்டக்களப்பு மான்மியம் குறிப்பிடுகின்ற அரசியலமைப்பு, சமூக வரலாறு, முற்குகர் சட்டம்
* இயல் 4: மட்டக்களப்பு மான்மியம் ஊரும் பேரும்
* இயல் 5: மட்டக்களப்பு மான்மியம் விபரிக்கும் சாதியமைப்புக்கள்
* இயல் 6: மட்டக்களப்பில் தென்னிந்திய - கிழக்கிந்திய சைவமதப் பண்பாடுகளும், பிற வழிபாட்டு நெறிகளும்
* இயல் 7: மட்டக்களப்பு மான்மியம் கால ஆய்வுகள்

## உசாத்துணை

## வெளி இணைப்புகள்
* மட்டக்களப்பு மான்மியம் ஓர் ஆராய்ச்சி)  நூலகம்

பகுப்பு:மட்டக்களப்பு வரலாறு
பகுப்பு:ஈழத்து நூல்கள்
பகுப்பு:ஈழத்து வரலாற்றியல் தமிழ் நூல்கள்
பகுப்பு:1993 தமிழ் நூல்கள்
ஜப்பானியர்

**ஜப்பானியர்கள்** என்பவர்கள் (ஆங்கிலம்: *Japan*; யப்பானிய மொழி: (日本国)), நாட்டைச் சேர்ந்தவர்கள். ஜப்பான் ஆசியக் கண்டத்தில்உள்ள பல தீவுகளிலான ஒரு நாடாகும். இந்த நாடு பசிபிக் பெருங்கடலின் மேற்குப் பகுதியில் உள்ளது. 

இந்த நாட்டை ’சூரியன் உதிக்கும் நாடு’ என்றும் அழைக்கிறார்கள். தோக்கியோ இதன் தலைநகரமாகும். ஜப்பான் மொத்தம் 6800 தீவுகளைக் கொண்டது. ஹொக்கைடோ, ஹொன்ஷூ, ஷிகொக்கு, கியூஷூ ஆகியவை ஜப்பானின் முக்கியமான, நான்கு பெரிய தீவுகள் ஆகும்.

பகுப்பு:ஜப்பானிய இனக்குழுக்கள்
இந்துமதி

**இந்துமதி** இராகம் கருநாடக இசையில் பயன்படும் இராகங்களில் ஒன்றாகும். இது 51வது மேளகர்த்தா இராகமும், "பிரம்ம" என்று அழைக்கப்படும் 9வது சக்கரத்தின் 3வது இராகமுமாகிய காமவர்த்தனியின் ஜன்னிய இராகம் ஆகும். 

## இலக்கணம்
thumb|right|250px|இந்துமதி ஆரோகணச் சுரங்கள் C யிலிருந்து தொடக்கம்
thumb|right|250px|இந்துமதி அவரோகணச் சுரங்கள் C யிலிருந்து தொடக்கம்

இந்த இராகத்தில் ஷட்ஜம் (ஸ), அந்தர காந்தாரம் (க3), பிரதி மத்திமம் (ம2), பஞ்சமம், சுத்த தைவதம் (த1), கைசிகி நிஷாதம் (நி3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இதை "ஔடவ-ஷாடவ" இராகம் என்பர்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:காமவர்த்தனியின் ஜன்னிய இராகங்கள்
மெதடிஸ்ட் பெண்கள் உயர்தரப் பாடசாலை, பருத்தித்துறை

**மெதடிஸ்ட் பெண்கள் உயர்தரப் பாடசாலை, பருத்தித்துறை** (*Methodist Girl's High School, Point Pedro*) வட மாகாணம் யாழ்ப்பாண மாவட்டத்தில் பருத்தித்துறையில் அமைந்துள்ள முன்னணி பெண்கள் பாடசாலைகளில் ஒன்றான இதுவொரு தேசியப் பாடசாலையாகும்.

இலங்கையில் நூற்றாண்டைக் கடந்த பாடசாலைகளில் ஒன்றான இப்பாடசாலை 1823ம் ஆண்டில் உவெசுலிய மெதடிச மதப்பரப்பாளர்களால் ஆரம்பிக்கப்பட்டது. பாடசாலையை ஆரம்பிப்பதில் வண. ஜேம் லியன்ச், தோமஸ் ஸ்வான் ஆகியோர் முக்கிய பங்களிப்பினை வழங்கியுள்ளனர். இப்பாடசாலையின் தற்போதைய அதிபராக திருமதி பாலராணி ஸ்ரீதரன் பதவி வகிக்கின்றார். ஆங்கிலப் பாடசாலையாக ஆரம்பிக்கப்பட்ட இப்பாடசாலையில் தமிழ்மொழியிலும் போதனைகள் நடைபெறுகின்றன.

## மேற்கோள்கள்

## வெளி இணைப்புகள்
* மெதடிஸ்ட் பெண்கள் உயர்தரப் பாடசாலை, பருத்தித்துறை 

பகுப்பு:இலங்கையின் தேசிய பாடசாலைகள்
பகுப்பு:யாழ்ப்பாண மாவட்டப் பாடசாலைகள்
பகுப்பு:இலங்கையின் கிறித்தவப் பாடசாலைகள்
பகுப்பு:இலங்கையின் பெண்கள் பாடசாலைகள்
பல்நிறைவுறாக் கொழுப்பு

**பல்நிறைவுறா கொழுப்பு** (polyunsaturated fat) என்னும் கொழுப்பு அமில மூலக்கூறுகளில் ஒன்றிற்கும் மேற்பட்ட கார்பன்-கார்பன் இரட்டைப்பிணைப்புகள் காணப்படுகின்றன. அதாவது, இத்தகு மூலக்கூறுகளில் இரண்டு அல்லது அதற்கு மேற்பட்ட இடங்களில் அதன் வடிவமானது தற்போதைய கட்டமைப்பில் இல்லாத ஹைட்ரசன் அணுக்களை உள்வாங்கும் தன்மையினைக் கொண்டுள்ளது. பல்நிறைவுறா கொழுப்பு அமிலங்கள் அதன் மூலக்கூறுகளில் உள்ள இரட்டைப்பிணைப்பின் வடிவியலைப் பொருத்து ஒருபக்க அல்லது மாறுபக்கத் தோற்றத்தினைக் கொண்டிருக்கும்.

இத்தகு மூலக்கூறுகளில் உள்ள மிகையான ஹைட்ரசன் அணுக்களின் பற்றாக்குறையினால் சேர்மங்களின் மூலக்கூற்றிடை அழுத்தங்களின் வலுவானது குறைந்து சேர்மங்களின் உருகுநிலையைக் குறிப்பிடத்தக்க அளவுத் தாழ்த்துகிறது.  இப்பண்பை தாழ்ந்த வெப்பநிலைகளில் திரவமாகக் காணப்படும் பெரும்பாலான நிறைவுறா தாவர எண்ணெய்களை, அறைவெப்பநிலையில் திண்மமாக உள்ள நிறைவுற்ற கொழுப்புகளான பன்றிக் கொழுப்பு அல்லது வெண்ணெய் ஆகியவற்றுடன் ஒப்பீடு செய்து அறிந்து கொள்ளலாம். பல தன்மைகளில் ஒருபக்க கொழுப்புகளைப் போலல்லாது, மாறுபக்க கொழுப்புகள் நிறைவுற்ற கொழுப்புகளைப்போல் காணப்படுகின்றன. உதாரணமாக, ஒருபக்க கொழுப்புகளைக் காட்டிலும் மாறுபக்க கொழுப்புகள் தாழ்வெப்பநிலையில் திண்மமாகின்றன.

## [[உணவு]] மூலங்கள்
பல்நிறைவுறா கொழுப்பு பெரும்பாலும் கொட்டைகள், விதைகள், மீன்கள், பாசிகள், இலைவகைக் காய்கறிகள் மற்றும் துருவப் பகுதிகளில் மிக அதிகமாகக் காணப்படும் இறால் போன்ற கணுக்காலிகளின் கூனிப்பொடிகள் ஆகியவற்றில் உள்ளது. பதப்படுத்தும்போதும், சூடுபடுத்தும்போதும் பல்நிறைவுறா கொழுப்புகள் அழிக்கப்படும் சாத்தியம் உள்ளதால் முழு உணவு மூலங்களை உண்பதே எப்பொழுதும் சாலச்சிறந்ததாகும்.

## உடல்நலம்
### பயன்கள்
பாசிகள், மீன் எண்ணெய், மீன் மற்றும் கடல் உணவுகளில் உள்ள ஒமேகா-3 கொழுப்பு அமிலங்கள் மாரடைப்பிற்கான இடரினைக் குறைப்பதாகக் கண்டறியப்பட்டுள்ளது. அதேபோல், சூரியகாந்தி எண்ணெய் மற்றும் குசம்பப்பூ எண்ணெய்களில் உள்ள ஒமேகா-6 கொழுப்பு அமிலங்கள் இதயகுழலிய நோய்க்கான இடரினைக் குறைக்கலாமெனக் கண்டறியப்பட்டுள்ளது.

## பல்வேறு உணவுகளில் கொழுப்பு பொதிவுகள்




## மேற்கோள்கள்

பகுப்பு:கொழுப்புகள்
பகுப்பு:கொழுப்பு அமிலங்கள்
மலியதேவ கல்லூரி

**மலியதேவ கல்லூரி** *(Maliyadeva College)* வடமேல் மாகாணம் குருநாகல் மாவட்டத்தில் அமைந்துள்ள முன்னணி ஆண்கள் பாடசாலைகளில்களில் ஒன்றான இதுவொரு தேசியப் பாடசாலையாகும்.

குருநாகல் மாநகரில் அமைந்துள்ள இப் பாடசாலை பௌத்தப் பாடசாலையாகும். அநாகரிக தர்மபால மற்றும் கேர்னல் சேர். ஹென்ரி ஸ்டீல் ஓல்கொட் ஆகியோரால் செப்டம்பர் 30 1888 ஆண்டில் ஆரம்பிக்கப்பட்டது. இக்கல்லூரியில் தரம் 1 - 13 வரை வகுப்புகள் உள்ளன. 4000 க்கும் மேற்பட்ட மாணவர்கள் கல்வி கற்கின்றனர். இதன் தற்போதைய அதிபர் ஆர்.எம்.ஸி.பி. ரத்நாயக்க ஆவார்.

## படங்கள்

Maliyadeva college logo.jpg| மலியதேவ கல்லூரி, சின்னம்
படிமம்: H.S. Olcott-portrait-300.jpg|ஸ்தாபகர் சேர். ஹென்ரி ஸ்டீல் ஓல்கொட்
படிமம்:Anagarika Dharmapala.jpg| ஸ்தாபகர் அநாகரிக தர்மபால
படிமம்:Maliyadeva flag.JPG |மலியதேவ கல்லூரி, கொடி


## வெளியிணைப்புகள்

* மலியதேவ கல்லூரி

பகுப்பு:இலங்கையின் தேசிய பாடசாலைகள்
பகுப்பு:குருணாகல் மாவட்டப் பாடசாலைகள்
பகுப்பு:இலங்கையின் பௌத்தப் பாடசாலைகள்
பகுப்பு:இலங்கையின் ஆண்கள் பாடசாலைகள்
மகிந்த கல்லூரி

**மகிந்த கல்லூரி** *(Mahinda College)*  தென் மாகாணம்,  காலி மாவட்டத்தில் அமைந்துள்ள முன்னணி ஆண்கள் பாடசாலைகளில் ஒன்று. இதுவொரு தேசியப் பாடசாலையாகும்.

காலி மாநகரில் அமைந்துள்ள  இப்பாடசாலை ஒரு பௌத்த  பாடசாலையாகும். இலங்கையில் காணப்படக்கூடிய பாடசலைகளுள் நூற்றாண்டைக் கண்ட பாடசாலைகளில் ஒன்றான இப்பாடசாலை சேர். ஹென்ரி ஸ்டீல் ஓல்கொட் என்பவரால் 1882ஆம் ஆண்டில் ஆரம்பிக்கப்பட்டது.

கல்வித்துறையில் இப்பாடசாலை  தொடர்ச்சியாக பல சாதனைகளை படைத்து வந்துள்ளது. இக்கல்லூரியில் தரம் 1 - 13 வரை வகுப்புகள் உள்ளன. 3750க்கும் மேற்பட்ட மாணவர்கள் கல்வி கற்கின்றனர். இக்கல்லூரியின் தற்போதைய அதிபர் ஆர்.எம். வெரஹெர ஆவார்.

## படத்தொகுப்பு

Olcott hall.jpg| கல்லூரியின் முகப்புத் தோற்றம்
படிமம்:H.S. Olcott-portrait-300.jpg|ஸ்தாபகர் சேர். ஹென்ரி ஸ்டீல் ஓல்கொட்


## வெளியிணைப்புகள்
* மகிந்த கல்லூரி

பகுப்பு:இலங்கையின் தேசிய பாடசாலைகள்
பகுப்பு:காலி மாவட்டப் பாடசாலைகள்
பகுப்பு:இலங்கையின் பௌத்தப் பாடசாலைகள்
பகுப்பு:இலங்கையின் ஆண்கள் பாடசாலைகள்
காப்புச் செய்யுள்

**காப்புச் செய்யுள்** என்பது தமிழ் இலக்கியங்கள் பலவற்றில் முதலாவதாக அமையும் பாடல். கவிஞர் தான் படைக்க நினைத்துள்ள நூலினை வெற்றிகரமாக முழுமையாக இயற்றி முடிப்பதற்கு இறைவன் துணை நின்று காக்க வேண்டும் என்ற கருத்தில் இதைப் பாடுவார். எனவே இது காப்புச் செய்யுள் எனப்படுகிறது.

;எடுத்துக்காட்டு

ஆத்திசூடி அமர்ந்த தேவனை
ஏத்தி ஏத்தித் தொழுவோம் யாமே 

::-ஆத்திச்சூடி காப்புச்செய்யுள்

## மேற்கோள்கள்
*தமிழ் இணையக் கல்விக்கழகப் பாடம்

பகுப்பு:தமிழ் இலக்கியம்
ஸ்டீவ் வாஸ்னியாக்

**ஸ்டீவ் வாஸ்னியாக்** (*Steve Wozniak*, பிறப்பு ஆகஸ்ட் 11, 1950) அமெரிக்கவைச் சேர்ந்த கணினி தொழில்நுட்ப வல்லுநர் ஆவார். இவர் 1976 இல் ஆப்பிள் கணினி நிறுவனத்தைத் ஸ்டீவ் ஜொப்ஸ் மற்றும் உரோனால்டு வேன்னுடன் இணைந்து தொடங்கினார். 1970களில் ஆப்பிள் - 1 மற்றும் ஆப்பிள் - 2 ஆகிய கணினிகளைக் தனியாக வடிவமைத்ததுடன், சிறு குழுவின் உதவியுடன் உருவாக்கியவர். பின்னாளில் இக்கணினிகளின் கண்டுபிடிப்பு, நுண்செயலி வரலாற்றில் மைல்கல்லாக அமைந்தன.

## மேற்கோள்கள்



பகுப்பு:அமெரிக்கக் கணினியியலாளர்கள்
பகுப்பு:1950 பிறப்புகள்
பகுப்பு:கணினி அறிவியல் முன்னோடிகள்
பகுப்பு:ஆப்பிள் நிறுவனம்
பகுப்பு:அமெரிக்கப் பொறியியலாளர்கள்
பகுப்பு:வாழும் மக்கள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்கக் கண்டுபிடிப்பாளர்கள்
பகுப்பு:ஆங்கில அமெரிக்கர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
யங்கா குபாலா

**யங்கா குபாலா ** (Yanka Kupala, **Janka Kupała**,  ;  – சூன் 28, 1942) — இயற்பெயர்: **இவான் டாமினிகாவிச் லுட்செவிச் ** (Ivan Daminikavich Lutsevich, ), ஓர் பெலருசிய கவிஞரும் எழுத்தாளரும் ஆவார். இருபதாம் நூற்றாண்டின் மிகச்சிறந்த பெலருசிய எழுத்தாளர்களில் ஒருவராகக் கருதப்படுகிறார். பெலருசிய இலக்கிய மறுமலர்ச்சிக்கு வித்திட்டவராகவும் அறியப்படுகிறார். உக்ரைன்  தேசிய அறிவியல் அகாதெமி (1929), பெலருசியன் அறிவியல் அகாதெமி (1928) விருதுகளைப் பெற்றுள்ளார். 1941ஆம் ஆண்டு அவரது கவிதைத் தொகுப்பு Ад сэрца (இதயத்திலிருந்து) என்ற ஆக்கத்திற்காக *லெனின் பதக்கம்* (Order of Lenin) வழங்கப்பட்டது.

## வெளியிணைப்புகள்

* யங்கா குபாலாவின் கவிதைகள்  மொழிபெயர்ப்பு வேரா ரிச்

பகுப்பு:1882 பிறப்புகள்
பகுப்பு:1942 இறப்புகள்
பகுப்பு:பெலருசிய எழுத்தாளர்கள்
கரிபா அணை

**கரிபா அணையானது** சாம்பியா, சிம்பாப்வே நாடுகளின் இடையில் உள்ள சாம்பசி ஆற்றில் அமைந்துள்ள நீர்மின் அணையாகும். இது உலகில் உள்ள மிகப்பெரிய அணைகளுள் ஒன்றாகும். இதன் உயரம்  மற்றும் நீளம் 579மீட்டர் (1900அடி) .கரிபா அணை 1955லிருந்து 1959-க்குள் கட்டிமுடிக்கப்பட்ட கான்கிரீட் கட்டடக்கலை அணையாகும். 

## மேற்கோள்கள்

பகுப்பு:சாம்பியாவில் உள்ள அணைகள்
பகுப்பு:சிம்பாப்வேயில் உள்ள அணைகள்
வோல்டா ஏரி

**வோல்டா ஏரி** (*Lake Volta*) பரப்பளவில் உலகின் மிகப்பெரிய ஏரி ஆகும். கொள்ளளவு அடிப்படையில் இது உலகில் நான்காவது மிகப்பெரிய ஏரி ஆகும். இந்த ஏரி முழுவதும் கானா நாட்டில் அமைந்துள்ளது. இதன் பரப்பளவு 8,502&nbsp;கி.மீ.² (3,275 சதுர மைல்கள்). வோல்டா ஏரி தீர்க்கரேகை நடுக்கோட்டில் அமைந்துள்ளது. நிலநடுக் கோட்டின் வடக்கில் ஆறு டிகிரி அகலாங்கில் இந்த ஏரி அமைந்துள்ளது.  ஏரியின் வடக்கு பகுதி எப்பை நகரத்திற்கு அருகாமையில் அமைந்துள்ளது. மேலும் இதன் தென்முனை அகோசொம்போ அணையில் முடிகிறது.

## படங்கள்

File:Ferry Lake Volta.jpg|ஏரியில் பயணப்படகு
File:Lake Volta Ghana.jpg|வோல்டா ஏரியின் ஒரு படம்.
File:Volta-lake-ghosttree.jpg| வோல்டா ஏரியில் உள்ள மரங்கள்.


பகுப்பு:ஆப்பிரிக்க ஏரிகள்
எம். எல். வசந்தகுமாரி

**எம். எல். வசந்தகுமாரி** (*M. L. Vasanthakumari*, 03 சூலை 1928 - 31 அக்டோபர் 1990) தமிழ்நாட்டைச் சேர்ந்த கருநாடக இசைப் பாடகர் ஆவார். நேயர்களால் **எம். எல். வீ** என அன்புடன் அழைக்கப்பட்டவர். பல இந்திய மொழிகளில் வெளிவந்த பாடல்களுக்குப் பின்னணிப் பாடகராக இருந்துள்ளார். இவர் "ராகங்களின் அரசி"                     என்று அழைக்கப்படுகிறார்.

## ஆரம்பகால வாழ்க்கை
மெட்ராஸ் லலிதாங்கி வசந்தகுமாரி என்ற இயற்பெயர் கொண்ட எம். எல். வசந்தகுமாரி, குத்தனூர் அய்யா சுவாமி ஐயருக்கும் லலிதாங்கிக்கும் மகளாகப் பிறந்தார். தாய் தந்தை இருவரும் இசைக் கலைஞர் ஆவர். சென்னையில் ஆங்கிலப்பள்ளியில் படித்து மருத்துவத்துறையில் நுழைய இருந்தவர், பிரபல பாடகர் ஜி. என். பாலசுப்பிரமணியம் முயற்சியால் இசைத்துறைக்கு வந்துவிட்டார்.

## ஆக்கங்கள்
### தெலுங்கு பாடல்கள்

### தமிழ்ப் பாடல்கள்

## தொழில் வாழ்க்கை
இவரின் குறிப்பிடத்தக்க மாணவர்கள்:

* ஸ்ரீவித்யா 
* சுதா ரகுநாதன் 
* அ. கன்னியாகுமாரி 
* சாருமதி ராமச்சந்திரன் 
* மீனா சுப்ரமணியன்

## சிறப்புகள்
சங்கீத கலாநிதி விருதினை குறைந்த வயதில் பெற்ற பெண் கலைஞர் எனும் பெருமை இவருக்கு உண்டு. தனது 49 ஆவது வயதில் இவ்விருதினைப் பெற்றார்.

## விருதுகள்
* சங்கீத நாடக அகாதமி விருது, 1970
* மதிப்புறு முனைவர் பட்டம், 1976. வழங்கியது: மைசூர் பல்கலைக்கழகம்
* சங்கீத கலாநிதி விருது, 1977. வழங்கியது: மியூசிக் அகாதெமி, சென்னை
* இசைப்பேரறிஞர் விருது, 1978. வழங்கியது: தமிழ் இசைச் சங்கம், சென்னை.
* பத்ம பூஷன் விருது
* சங்கீத கலாசிகாமணி விருது, 1987. வழங்கியது: தி இந்தியன் ஃபைன் ஆர்ட்ஸ் சொசைட்டி

## மேற்கோள்கள்

## வெளி இணைப்புகள்
*திரை இசையின் முதல் நட்சத்திரப் பாடகி எம். எல். வசந்தகுமாரி - வாமனன் எழுதிய கட்டுரை

பகுப்பு:கருநாடக இசைப் பாடகர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:1928 பிறப்புகள்
பகுப்பு:1990 இறப்புகள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:தமிழ்ப் பெண் இசைக் கலைஞர்கள்
பகுப்பு:சென்னை இசைக்கலைஞர்கள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
யாக்குப் கோலாசு

**யாக்குப் கோலாசு ** (Yakub Kolas, அல்லது **Jakub Kołas**) (,  – ஆகத்து 13, 1956), இயற்பெயர் மித்ஸ்கேவிச் கான்ஸ்டன்த்சின் மிக்கைலவிச் (*Міцке́віч Канстанці́н Міха́йлавіч*) ஒரு பெலருசிய எழுத்தாளர் மற்றும் கவிஞர். 1926இல் பெலருசின் மக்கள் கவிஞர் என்றும் பெலருசிய அறிவியல் அகாதெமியின் உறுப்பினராக 1928 முதலும் துணைத்தலைவராக 1929இலும் இருந்துள்ளார்.   தமது கவிதைகளில் யாகுப் கோலாசு பெலருசிய விவசாயிகளின் மீது தமக்கிருந்த அன்பை வெளிப்படுத்தியிருந்தார். அவரது புனைப்பெயரிலுள்ள *கோலாசு* என்பது பெலருசிய மொழியில் *தானியக் கதிர்* எனப் பொருள்படும்.

அவரது கவிதைத் தொகுப்புகள் *சிறைப்பட்ட பாடல்கள்* (1908), *துக்கத்தின் பாடல்கள்* (, 1910), *ஓர் புதிய உலகம்*  (, 1923), சைமன், இசைக்கலைஞர் (, 1925) ஆகியன ஆகும். அவரது கவிதை *மீனவர் குடிசை* (, 1947) சோவியத் ஒன்றியத்துடன் பெலருசு இணைந்தவுடன் எழுந்த சண்டைகள் குறித்தானது. கோலாசிற்கு 1946இலும் 1949இலும் சோவியத் நாட்டு விருது வழங்கப்பட்டுள்ளது.

பகுப்பு:1882 பிறப்புகள்
பகுப்பு:1956 இறப்புகள்
பகுப்பு:பெலருசிய எழுத்தாளர்கள்
புனுகு

**புனுகு** மிக பழமையான வாசனைத் திரவியம் ஆகும். இது புனுகுப்பூனை விலங்குகளிலிருந்து பெறப்படுகிறது. இது புனுகுப்பூனையின் ஆசனவாய்க்கு அருகில் உள்ள ஒரு சுரப்பியில் இருந்து சுரக்கிறது. இது கீட்டோன் வகையைச் சேர்ந்தது. செறிவான கஸ்தூரி வாசனையைக் கொண்டதாகக் காணப்படும்.காரணம் புனுகும் கஸ்தூரியும் ஒரே வாசணைக் கூறாகிய மக்றோ சைடிக் கேட்டொன் (macrocyclic ketone) வகையைச் சேர்ந்தது..

## பயன்பாடு
வாசனை திரவியமான சவ்வாது தயாரிக்கும் மூலப்பொருளாக புனுகு பயன்படுகிறது. இது இறை வழிபாட்டிலும், ஆயுர்வேத மருந்துத் தயாரிக்கவும் பயன்படுத்தபடுகிறது.
## மேற்கோள்கள்


பகுப்பு:வேதியியல்
பகுப்பு:நறுமணப் பொருட்கள்
பகுப்பு:வளைய ஆல்க்கீன்கள்
பகுப்பு:கீட்டோன்கள்
கலங்காதகண்டி

**கலங்காதகண்டி** (ஆங்கிலம்:Kalangatha kandy), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம் செங்கோட்டை வட்டத்தில் இருக்கும் ஓர் ஊர் ஆகும்.

## வெளி இணைப்பு
* விக்கிமேப்பியாவில் அமைவிடம் 
* இவ்வூரின் சிறப்பு

## ஆதாரங்கள்


பகுப்பு:திருநெல்வேலி மாவட்டத்திலுள்ள கிராமங்கள்
புனுகுப்பூனை

**புனுகுப்பூனை** (*Civet*) ஆசிய ஆபிரிக்க வெப்பவலயக் காடுகளில் காணப்படும் சிறிய உடலமைப்புக் கொண்ட பாலூட்டி விலங்காகும். புனுகுப் பூனை வகையைச் சேர்ந்த பல வகை விலங்குகள் காணப்பட்ட போதிலும் பன்னாட்டு ரீதியில் இப்பதம் பொதுவில் ஆப்பிரிக்க புனுகுப்பூனையையே (*African civet*) குறிப்பாகச் சுட்டும். இதற்குக் காரணம் வரலாற்று ரீதியில் உலகில் புனுகு எனப்படும் வாசணைத் திரவியம் இவ்விலங்கிலிருந்தே தயாரிக்கப்பட்டது. ஆயினும் தமிழரிடையில் புனுகுப்பூனை என்ற சொல் சிறிய இந்தியப் புனுகுப்பூனையைக் (*விவேரிகுலா இண்டிகா*)  குறிக்கப் பயன்படுகின்றது.

## மேலும் படிக்க
* மலபார் புனுகு பூனை
* பொன் மரநாய்

## மேற்கோள்கள்